《晚岁》
宋代·王令

晚岁意不适，新诗老无情。
万古共一叹，百年行半生。
贫忧世累重，贱喜身责轻。
义有不可嗟，非吾不能平。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。